浦阳人物记明宋濂钦定四库全书,史部七,浦阳人物记,传记类三,总録之属,提要,(臣)等谨案浦阳人物记二巻明宋濓撰濓字景濓浦江人元末用荐除翰林编修以亲老辞明初征授太子经厯官翰林学士承旨事迹具明史本传是书凡分五目曰忠义曰孝友曰政事曰文学曰贞节所纪共二十有九人而以进士题名一篇附于后欧阳玄为作序称其至公甚当不以私意为予夺盖濂本以文章名世故所作皆具有史法其书本成于元时后人编辑濓集者止采録其论赞而全书则仍别行盖用罗愿鄂州小集收新安志诸小序而不收其志例也此本为明弘治中厯阳王珍所重刻巻末有濓一跋称...